《閒居漫赋》
宋代·真山民

纷纷裘马走红尘，赖得閒边可著身。
商岭定无屠狗客，云台岂有钓鱼人。
溪山萧散青芒履，风月夷犹乌角巾。
万事如棋君看取，一番局面一番新。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。